Document ID: /roh_data/filtered/fineweb-2-filterrobots_roh.jsonl.gz/28784

L'equipa da Vladimir Petkovic ha agì per gronda part clever ed effizient. Sulet cun l'absenza da Cristiano Ronaldo n'è il resultat dentant betg da declerar. Il final a Paris, al campiunadi europeic, ha il Portugal gudagnà per gronda part er senza Ronaldo. Il campiun d'Europa n'ha betg savì co agir cunter in'equipa naziunala svizra ch'è sa preschentada a moda persvadenta e che ha adina puspè pudì far attatgas privlusas.
Curt avant la fin ha Granit Xhaka anc survegnì la segunda carta melna e stuì ir giu dal plaz. El manca uschia en il gieu cunter l'Ungaria, ils 7 d'october a Budapest.
En la medema gruppa (B) ha Andorra pers a chasa cunter la Lettonia cun 0:1 e las Inslas Feroe han dà in pari da 0:0 cunter l'Ungaria.
Classament da la gruppa B
|1.||Svizra||5:2||6|
|2.||Inslas Feroe||2:0||4|
|3.||Portugal||6:2||3|
|4.||Lettonia||1:2||3|
|5.||Ungaria||2:3||1|
|6.||Andorra||0:7||0|
RR novitads 23:00